Document ID: 32013D0263

SKLEP SVETA
z dne 13. maja 2013
o podpisu Sporazuma med Evropsko unijo in Rusko federacijo o predhodnih sestavinah za prepovedane droge v imenu Evropske unije
(2013/263/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
ob upoštevanju predloga Evropske komisije,
ob upoštevanju naslednjega:
(1)
Evropska unija in Ruska federacija bi morali okrepiti sodelovanje na področju preprečevanja preusmerjanja predhodnih sestavin pri prepovedanih drogah iz zakonitega trgovanja in tako zmanjšati nezakonito proizvodnjo drog in psihotropnih snovi.
(2)
Svet je 23. marca 2009 Komisijo pooblastil, da začne pogajanja z Rusko federacijo o sporazumu med Evropsko unijo in Rusko federacijo o predhodnih sestavinah za prepovedane droge (v nadaljnjem besedilu: Sporazum). Pogajanja je vodila Komisija na podlagi pogajalskih smernic Sveta in so bila uspešno zaključena.
(3)
Sporazum bi moral zagotoviti popolno spoštovanje temeljnih pravic, zlasti visoko raven varstva pri obdelavi in posredovanju osebnih podatkov med pogodbenicama.
(4)
Sporazum bi moral biti podpisan v imenu Evropske unije s pridržkom poznejše sklenitve Sporazuma -
SPREJEL NASLEDNJI SKLEP:
Člen 1
Podpis Sporazuma med Evropsko unijo in Rusko federacijo o predhodnih sestavinah za prepovedane droge (v nadaljnjem besedilu: Sporazum) se odobri v imenu Unije s pridržkom sklenitve navedenega sporazuma (1).
Člen 2
Predsednik Sveta je pooblaščen, da imenuje osebo(-e) za podpis Sporazuma v imenu Unije.
Člen 3
Komisija, ki ji pomagajo predstavniki držav članic, predstavlja Unijo v Mešani skupini za spremljanje, ustanovljeni v skladu s členom 9 Sporazuma.
Ta sklep začne veljati na dan sprejetja.
V Bruslju, 13. maja 2013

Labels: 1
11
5
0
3
18
15